જે લોકોએ અમારી પાસે ઑર્ગન્સ ડોનેટ કરવાની ઇચ્છા વ્યક્ત કરી હતી તેમની પાસે અમે ફૉર્મ ભરાવ્યાં હતાં એવી માહિતી આપતાં વિક્રાંત ફ્રેન્ડ્સ સર્કલના અન્ય કાર્યકર કિશોર અદાણીએ ‘મિડ-ડે’ને કહ્યું હતું કે ‘અમે ત્રીસ વર્ષથી ગણેશોત્સવ ઊજવીએ છીએ. આ સિવાય અમે હોળી, દિવાળી અને નવરાત્રિના ઉત્સવો પણ ઉત્સાહપૂર્વક ઊજવીએ છીએ. આ વર્ષે અમે સોશ્યલ મેસેજની થીમ પર ઉત્સવની ઉજવણી કરી હતી. અમે જે સભ્યોએ ઑર્ગન-ડોનેશન માટેનાં ફૉર્મ ભર્યા હતાં તેમનાં નામ રજિસ્ટર કરી તેમને સૌને કાર્ડ ઇશ્યુ કર્યા હતાં. આમ અમે એક શિસ્તબદ્ધ પ્રક્રિયા પૂરી કરી હતી. અમે દર વર્ષે અલગ-અલગ થીમ સાથે ગણેશોત્સવની ઉજવણી કરીએ છીએ. સોસાયટીના સભ્યો એમાં અનેરા ઉત્સાહ સાથે જોડાય છે. આ વર્ષે અમે સોલર દ્વારા ઇલેક્ટિÿકની બચત પર સેમિનાર પણ યોજ્યો હતો.’